Xubuntu

Το Xubuntu είναι ένα ανοικτού κώδικα, ελεύθερο και δωρεάν λειτουργικό σύστημα βασισμένο στη διανομή Linux Ubuntu, το οποίο χρησιμοποιεί το ελαφρύ γραφικό περιβάλλον εργασίας Xfce. Η Canonical Ltd., η εταιρεία που αναπτύσσει το Ubuntu, έχει αναγνωρίσει το Xubuntu σαν επίσημη παραλλαγή του. Το όνομα «Xubuntu» είναι σύντμηση των «Xfce» και «Ubuntu».

 Το Xubuntu είναι μια διανομή στην οποία δίδεται έμφαση στη χρηστικότητα και στις καλές επιδόσεις, ιδιαίτερα όσον αφορά τις απαιτήσεις σε κύρια μνήμη. Η διανομή αναπτύσσεται από ομάδα εθελοντών ανεξάρτητα από το Ubuntu και αποτελεί μέλος ενός ευρύτερου συνόλου διανομών Linux που βασίζονται σε αυτό και ενστερνίζονται τα ιδανικά και τις αξίες πίσω από την ανάπτυξη του. Το Xubuntu αποτελείται από πληθώρα πακέτων λογισμικού, η συντριπτική πλειοψηφία των οποίων είναι ελεύθερο λογισμικό αδειοδοτημένο κυρίως με την GNU General Public License (GNU GPL) και την GNU Lesser General Public License (GNU LGPL). Και οι δύο άδειες δίνουν στον χρήστη τη δυνατότητα να έχει αντίγραφο του πηγαίου κώδικα καθώς και τη δυνατότητα να χρησιμοποιήσει το πρόγραμμα, να το αντιγράψει, να το μελετήσει (δηλαδή να μελετήσει τον πηγαίο κώδικα) να το τροποποιήσει και να αναπτύξει νέο λογισμικό, το οποίο μπορεί να διανείμει πάλι με την ίδια άδεια. Οι χρήστες μπορούν να επιλέξουν να εγκαταστήσουν λογισμικό από πληθώρα πηγών. Ο πιο συνηθισμένος τρόπος εγκατάστασης/απεγκατάστασης προγραμμάτων είναι με χρήση του Ubuntu Software Center, όπου συγκεντρώνονται και κατηγοριοποιούνται εκατοντάδες προγράμματα. Αν και τα περισσότερα προγράμματα που διατίθενται είναι ελεύθερο λογισμικό, πρέπει να σημειωθεί ότι διατίθενται και προγράμματα κλειστού κώδικα. Κύριο συστατικό του Xubuntu είναι το γραφικό περιβάλλον εργασίας που χρησιμοποιεί, το Xfce. Αυτό έχει σχεδιασθεί εξ’ αρχής με κύριο μέλημα τις όσο το δυνατόν μικρότερες απαιτήσεις σε υπολογιστικούς πόρους, κυρίως σε μνήμη. Η υποστήριξη των γραφικών είναι συνήθως η λειτουργία με τις υψηλότερες απαιτήσεις σε υπολογιστική ισχύ σε ένα σύστημα, συνεπώς η επιλογή κατάλληλου γραφικού περιβάλλοντος εργασίας είναι κρίσιμη για τις επιδόσεις. Οι ελάχιστες απαιτήσεις συστήματος είναι: 256 MB κύριας μνήμης (RAM), με μνήμη τουλάχιστον 512 MB επιθυμητή. 5 GB μνήμη στον σκληρό δίσκο. Κάρτα γραφικών και οθόνη ικανές να υποστηρίξουν ανάλυση 800x600. Υπάρχουν δύο τρόποι εγκατάστασης. Από την έκδοση 13.04 και μετά δεν είναι δυνατή η χρήση απλών CD για την εγκατάσταση, καθώς δεν διαθέτουν τον αναγκαίο χώρο. Εναλλακτικά θα πρέπει να χρησιμοποιούνται DVD ή μνήμες USB (αγγλ. USB flash drive). Desktop CD (Live CD) Με το Desktop CD ο χρήστης μπορεί να δοκιμάσει το Xubuntu χωρίς να κάνει καμία αλλαγή στο λειτουργικό σύστημα που είδη είναι εγκατεστημένο στον υπολογιστή του ή να προχωρήσει σε κανονική εγκατάσταση. Όσον αφορά το Desktop CD για την πιο πρόσφατη έκδοση (Xubuntu 17.04) απαιτείται κατά την εγκατάσταση κύρια μνήμη (RAM) τουλάχιστον 512 MB καθώς και χώρος 7.5 GB στον σκληρό δίσκο. Alternate Install CD Με τη χρήση αυτού του CD δίνονται προηγμένες δυνατότητες παραμετροποίησης της εγκατάστασης, όπως για παράδειγμα η αναβάθμιση παλαιότερων εκδόσεων εάν δεν υπάρχει σύνδεση στο Διαδίκτυο και η δυνατότητα δημιουργίας αυτοματοποιημένων εγκαταστάσεων. Το Aleternate Install CD είναι επίσης κατάλληλο για συστήματα με περιορισμένους υπολογιστικούς πόρους. Για την πιο πρόσφατη έκδοση (Xubuntu 17.04) απαιτείται κατά την εγκατάσταση κύρια μνήμη (RAM) τουλάχιστον 256 MB και μνήμη 5 GB στον σκληρό δίσκο. Το Xubuntu ακολουθεί το σύστημα διανομής του Ubuntu. Έτσι, δημιουργούνται δύο εκδόσεις (αγγλικά: release) ανά έτος, μία κάθε έξι μήνες, οι οποίες συμπίπτουν με τις αντίστοιχες εκδόσεις του Ubuntu και έχουν ίδιο αριθμό έκδοσης και κωδική ονομασία. Ως αριθμός έκδοσης χρησιμοποιείται το έτος και ο μήνας κατά τον οποίο έγινε η δημοσίευση, ενώ για κωδική ονομασία χρησιμοποιείται πάντοτε ένα επίθετο και το όνομα ενός ζώου, με τις δύο λέξεις να ξεκινούν πάντοτε με το ίδιο γράμμα (στα αγγλικά), όπως «Intrepid Ibex» και «Jaunty Jackalope». Για παράδειγμα, η πρώτη έκδοση του Xubuntu ήταν η 6.06 -που σημαίνει ότι δημοσιεύθηκε τον Ιούνιο του 2006- και είχε την κωδική ονομασία «Dapper Drake». Κωδικές ονομασίες που προηγούνται αλφαβητικά (στα αγγλικά) υποδηλώνουν παλαιότερες εκδόσεις. Κάθε έκδοση λάμβανε ενημερώσεις για ζητήματα ασφαλείας για 18 μήνες από τον μήνα παρουσίασης της, ενώ οι εκδόσεις που χαρακτηρίζονται «Long Term Support» λαμβάνουν τέτοιες ενημερώσεις για τρία χρόνια. Από την έκδοση 13.04 και μετά, όλες οι εκδόσεις που δεν είναι Long Term Support θα λαμβάνουν ενημερώσεις για διάστημα 9 μηνών αντί για 18. Υπάρχουν αρκετές διανομές Linux που βασίζονται στο Xubuntu και έχουν δημιουργηθεί από ανεξάρτητες ομάδες ανάπτυξης: eeeXubuntu Παραλλαγή του Xubuntu σχεδιασμένη ειδικά για τον υπολογιστή Asus Eee PC, ο οποίος έχει σημαντικούς περιορισμούς όσον αφορά στην μνήμη. Η πιο πρόσφατη έκδοση του eeeXubuntu βασίζεται στην έκδοση 7.10 του Xubuntu.OzOS Το OzOS είναι μια διανομή που στηρίζεται στο Xubuntu και σε μια τροποποιημένη έκδοση του περιβάλλοντος εργασίας Enlightenment 17.PC/OS Παραλλαγή του Xubuntu όπου το περιβάλλον εργασίας είναι παρόμοιο με αυτό με της διανομής BeOS. Ubuntu, η διανομή στην οποία βασίζεται το Xubuntu. Lubuntu, διανομη βασισμένη στο Ubuntu. Έχει παρόμοιους στόχους με το Xubuntu. Spri, διανομή βασισμένη στο Ubuntu που είχε σαν στόχο τις χαμηλές απαιτήσεις σε υπολογιστικούς πόρους. Xubuntu - Επίσημη σελίδα (Αγγλικά) DistroWatch - Η σελίδα για το Xubuntu στο DistroWatch (Αγγλικά)